Psycho

Psycho er en amerikansk skrekk- og thrillerfilm fra 1960 regissert av Alfred Hitchcock. Manuskriptet er skrevet av Joseph Stefano og handler om en psykopatisk morder. Det er basert på boken ved samme navn av Robert Bloch, som igjen var inspirert av forbrytelsene til Wisconsin-morderen Ed Gein.

 Handling  
Filmen skildrer forholdet mellom en sekretær, Marion Crane (Janet Leigh), som gjemmer seg på et motell etter underslag fra arbeidsgiveren sin, og motellets eier, den ensomme Norman Bates (Anthony Perkins).

Filmen begynner med sekretæren, Marion Crane og hennes gifte kjæreste, Sam Loomis (John Gavini) på et hotellrom i Phoenix. De planlegger å dra til Sams hus langt borte. Marion får i oppdrag av sjefen sin å sette inn 40 000 dollar i banken. Istedenfor å gjøre jobben sin, stjeler Marion pengene og drar hjem til Sam. Marion kommer så til et lite motell.

Eieren, Norman Bates, kommer og henter henne og prøver å gi henne mat hjemme hos ham og moren.
Den usette moren liker ikke Marion og nekter Norman å ta henne med opp til huset, så han drar heller ned til henne med mat, og de spiser på kontoret hans i motellet. Norman forteller Marion at moren hans er mentalt syk og at han er veldig redd for henne. Marion sitt forslag om et mentalsykehus gjør Norman sur. Marion går til rommet sitt og tar en dusj. Der blir hun knivstukket til døde av en kvinnelig silhuett-morder. Dette viser seg å være Normans mor, som ennå ikke er blitt sett. Norman fjerner liket til Marion, tar bagasjen og vesken med pengene hennes og legger dem i bagasjerommet til Marions bil som Norman senker i en sump i nærheten.

Sams og Marions søster Lila (Vera Miles) er blitt bekymret og setter privatdetektiven Milton Arbogest (Martin Balsam) på saken. Han sporer Marion til motellet, der han tipser Lila om saken. Norman gjør alt for å ha et alibi og å forklare at Marion har dratt. Arbogest drar for å stille moren til Norman noen spørsmål. Der dreper moren ham med en kjøkkenkniv. Norman fjerner liket og møter så på Lila og Sam, som nå har dratt for å ta hånd om saken selv. De får et rom av en irritert Norman. Mens Sam oppholder Norman, klarer Lila å undersøke huset til Norman og moren hans. 

Norman slår ut Sam og prøver å finne Lila. Lila gjemmer seg i kjelleren, der hun finner Normans mor sittende med ryggen til i en stol. Med et rykk snur stolen seg og viser et mumifisert lik med fillete hår, en revnet kjole og et psykotisk smil. Skriket til Lila trekker Norman ned i kjelleren, løpende med en gråhåret parykk, fillete kjole og en kjøkkenkniv i hånden. Han bærer et psykotisk smil akkurat som den avdøde moren sin og skal til å drepe Lila, før han blir holdt av Sam. På politistasjonen forklarer en doktor at Norman er en psykopat som kler seg ut som sin døde mor hver gang truende følelser dukker opp. Det ser ut til at morens personlighet nå har tatt kontroll over kroppen til Norman. Filmen slutter så med at bilen trekkes opp av sumpen.

 Medvirkende 
 Anthony Perkins i rollen som Norman Bates. 
 Janet Leigh i rollen som Marion Crane.
 Martin Balsam i rollen som detective Milton Arbogast.
 John Gavin i rollen som Sam Loomis.
 Vera Miles i rollen som Lila Crane.
 Simon Oakland i rollen som dr. Fred Richmond.
 John McIntire i rollen som sheriff Al Chambers.
 Frank Albertson i rollen som Tom Cassidy.
 Patricia Hitchcock i rollen som Caroline.
 Ted Knight i rollen som politimann.

 Priser og nominasjoner 
Psycho ble nominert til fire Oscar:
 Beste kvinnelige birolle (Janet Leigh)
 Beste regi (Alfred Hitchcock)
 Beste sort/hvit-kinematografi (John Russell)
 Beste sort/hvit-artistiske produksjon (Joseph Hurley, Robert Clatworthy; George Milo)

Filmen vant ingen av Oscar-prisene den ble nominert til, men Janet Leigh vant en Golden Globe for beste kvinnelige birolle.

 Referanser 

 Eksterne lenker 




Kategori:Filmer fra 1960
Kategori:Skrekkfilmer fra USA
Kategori:Thrillerfilmer fra USA
Kategori:Filmer basert på bøker
Kategori:Filmer regissert av Alfred Hitchcock
Kategori:Engelskspråklige filmer